ຊີເຣຍ ສືບຕໍ່ປາບປາມ ພວກຄັດຄ້ານລັດຖະບານ
ຢ່າງ​ໜ້ອຍ12 ຄົນ​ເສຍ​ຊີວິດ​ ໃນ​ວັນ​ພຸດ​ວານ​ນີ້ ​​ຂະນະ​ທີ່ລັດຖະບານ​ ຂະຫຍາຍ​ການ​ທັບ​ມ້າງ ​ປາບ​ປາມ​ພວກ​ຄັດຄານ ອອກໄປອີກ.
ພວກນັກເຄື່ອນໄຫວດ້ານສິດທິມະນຸດກ່າວວ່າ ພວກກໍາລັງຮັກສາຄວາມປອດໄພຂອງຊີເຣຍໄດ້ບຸກເຂົ້າໂຈມຕີເມືອງນຶ່ງ ທາງພາກຕາ ເວັນຕົກສຽງເໜືອໃກ້ໆກັບຊາຍແດນຂອງເທີກີ ກຸ່ມສັງເກດການສິດທິມະນຸດຊີເຣຍ ຫລື the Syrian Observatory for Human Rights ທີ່ມີຫ້ອງການຕັ້ງຢູ່ໃນກຸງລອນດອນກ່າວວ່າ ພວກທະຫານໃນລົດຖັງແລະໃນລົດບັສຫລາຍຄັນເດີນທາງໄປຮອດໃນວັນພະຫັດມື້ນີ້ ໃນເມືອງ Saraqeb ແລະວ່າ ມີສຽງປືນດັງຂຶ້ນໃນເຂດນັ້ນ ເວລານີ້ຍັງບໍ່ທັນມີລາຍງານແຈ້ງໃຫ້ຊາບກ່ຽວກັບຄວາມເສຍຫາຍ ຫລື ຜູ້ບາດເຈັບ ລົ້ມຕາຍ ລາຍລະອຽດຂອງເຫດການຕ່າງໆທີ່ເກີດຂຶ້ນໃນຊີເຣຍ ແມ່ນຍາກທີ່ຈະ ຢືນຢັນໄດ້ໂດຍແຫລ່ງຂ່າວອິດສະລະ ເພາະວ່າລັດຖະບານຊີເຣຍອະນຸຍາດ ໃຫ້ພວກນັກຂ່າວຕ່າງປະເທດພຽງບໍ່ເທົ່າໃດຄົນເຂົ້າໄປໃນປະເທດ ແລະຈໍາກັດຮັດແຄບການເຄື່ອນໄຫວຂອງພວກນັກຂ່າວເຫລົ່ານີ້ ຢ່າງໜ້ອຍປະຊາຊົນ 12 ຄົນເສຍຊີວິດໃນວັນພຸດວານນີ້ ໃນຂະນະທີ່ລັດຖະບານຊີເຣຍ ຂະຫຍາຍການທັບມ້າງປາບປາມຂອງຕົນອອກອີກ ຕໍ່ພວກຄັດຄ້ານລັດຖະບານ ຮວມທັງ 11 ຄົນ ຫລັງຈາກພວກກໍາລັງຮັກສາຄວາມປອດໄພເຄື່ອນເຂົ້າໄປໃນເມືອງ Homs ໃນພາກກາງຂອງປະເທດ ສະຫະລັດໄດ້ປະກາດການລົງໂທດຄັ້ງໃໝ່ຕໍ່ຊີເຣຍ ໂດຍກ່າວວ່າ ຕົນຈະກັກຊັບສິນ ຢູ່ໃນສະຫະລັດຂອງທະນາຄານແລະບໍລິສັດບໍລິການໂທລະສັບມືຖືບໍລິສັດນຶ່ງ ທໍາ ນຽບຂາວໄດ້ກ່າວຢໍ້າວ່າ ຊີເຣຍຈະດີຂຶ້ນຖ້າບໍ່ມີທ່ານ Assad ໃນວັນພຸດວານນີ້ເຊ່ນກັນ ຮອງເອກອັກຄະລັດຖະທູດອັງກິດປະຈໍາສະຫະປະຊາຊາດ ກ່າວວ່າ ຊີເຣຍກໍາລັງດໍາເນີນການໂຈມຕີຕໍ່ປະຊາຊົນຂອງຕົນ ຢ່າງໂຫດຫ້ຽມແລະ ຢ່າງບໍ່ມີເຫດຜົນ ແຕ່ຊີເຣຍປະຕິເສດຕໍ່ຄໍາກ່າວທີ່ວ່ານັ້ນ